et en en en fr de da id da nb da da da nb da da da da da da da da en en
Forvandlede drenge - Svanholm Cricketklub
Søndag d. 4. januar 2015 kl. 18:23 af Henrik Pfaff
Svanholms drengehold spillede en turnering i Albertslund for et par måneder siden – og det var ærlig talt en deprimerende indsats. Men tiden må have gjort underværker. Holdet var rimeligt velfungerende under Ishøjs traditionelle nytårsstævne og vandt det hele. stævnet blev afviklet i det dejlige Ishøj Sportscenter ved cricketbanen, et sted, der er langt mere behagelig at ophold sig i end hvor Ishøj normalt spiller.
Der var ingen spænding i nogen af kampene. Heller ikke i kampene mod Ishøj og AB. Ishøj tabte vi til i Albertslund.
Jonas Henriksen levede op tilden byrde, skæbnen har pålagt ham – at skulle bære holdet. Mistede ikke sit gærde, lavede de maksimale 20 hver gang og kastede med fart og god længde, så modstanderne havde svært ved at score på ham. Men de andre stod ikke tilbage. Keeperen Ali Babar lignede en keeper og stod model til at standse projektilerne fra Jonas – også når de en sjælden gang var skæve - og blev trukket efter 20 i alle kampene. Zeshan Aslam, Saif Ali Ahmed og Aamer Hussain var de sidste af de lidt mere rutinerede, der var med og gjorde det godt, selvom et par af dem som kastere åbenbart havde fået for store sko på og overtrådte urimeligt mange gange. Waleed Badar spillede indendørs for anden gang i sit liv og scorede omkring 20 not out i finalen og kastede udmærket. Han skal nok komme efter det. Han er startet sent sidste sommer.
Vinderne fra venstre: Zeshan Aslam, Aamer Hussain, Saif Ali Ahmed, Jonas Henriksen, Ali Babar og Waled Badar
Jonas fik “man of te team-præmien” hos 1. holdet Abdullah Mahmood hos 2.holdet.
Vores 2. hold bestod af vore lilleputter og de var ikke langt fra at have kvalificeret sig til finalen mod vort eget 1. hold fra pulje 1, hvor de vandt over AB II og tabte til Ishøj, der havde sit sidste gærde inde og passerede i sidste over.
Abdullah Mahmood fik man of te team-præmien hos 2.holdet.
Fra pulje 1 med deltagelse af 2. holdet, der vandt 108- 75 over AB II og tabte 103 – 104/4 til Ishøj.
Pulje 2 vandt 1 holdet efter sejre over Køge/Glostrup med 82/2 – 81/5 og AB med 108/2 – 82/5.
Finale over Ishøj vandt vi med 135/3 - 58